เรื่องร้องเรียน: ถึงสำนักสิ่งแวดล้อม กทม. ขอร้องเรียนตึกแถวเลขที่ 265 (ซอยแตงโม)  ถนนเทศบาลสาย 2 แขวงวัดกัลยาณ์ เขตธนบุรี กทม. ได้ทำการทุบพื้นด้านหน้าตึก และด้านข้างตึกมาตั้งแต่ต้นเดือนตุลาคม 2565 และเป็นฤดูหนาวที่มีลมแรง โดยไม่มีการปิดกั้น คลุมผ้าใบ กั้นบริเวณที่ทุบนั้น ทำให้เกิดฝุ่นจำนวนมากฟุ้งกระจายไปทั่วบริเวณและเข้าไปในตึกแถวในซอยแตงโม อันก่อให่เกิดผลกระทบต่อสุขภาพทางตา และทางจมูก และทางปอด ทำให้สะสมเป็นอันตรายต่อสุขภาพของประชาชนได้ นอกจากนี้แล้ว ตึกแถวดังกล่าวได้ทิ้งเศษวัสดุ  ขยะ/สิ่งของเหลือใช้ ในบริเวณริมทางเดินเท้า  ทางรถจักรยาน รถจักรยานยนต์ และรถยนต์ อันก่อให้เกิดความสกปรกรกรุงรัง และอาจก่อให้เกิดอันตรายต่อประชาชนที่สัญจรไปมาในบริเวณนั้น ดังนั้น จึงขอความกรุณาทางสำนักสิ่งแวดล้อม กทม. ได้โปรดดำเนินการภายในวันที่ 12 ธ.ค. 65 ดังนี้ 1. นำวัสดุมาปกคลุม กั้นบริเวณที่มีการทุบพื้นดังกล่าว  เพื่อป้องกันฝุ่นที่เป็นอันตรายต่อสุขภาพประชาชนและเพื่อให้เป็นไปตามนโยบายการควบคุมฝุ่นของ กทม. 2. จัดเก็บเศษวัสดุและขยะในบริเวณตึกแถวดังกล่าว  หมายเหตุ เมื่อวันที่ 7 ธ.ค. 65 เขตธนบุรีได้ติดประกาศหนังสือแจ้งการกระทำผิดกฎหมาย วันที่ 9 ธ.ค. 65 เจ้าหน้าที่ฝ่ายโยธา และฝ่ายสิ่งแวดล้อม ได้พบและพูดคุยกับเจ้าของตึกแถวดังกล่าว แต่คาดว่าไม่มีการแจ้งเรื่องให้ปกคลุมพื้นที่ และการเก็บเศษวัสดุ/ขยะก่อสร้าง จึงขอร้องเรียนมาด้วยความทุกข์กายทุกข์ใจมาร่วมสามเดือนแล้วค่ะ ขอขอบคุณมากค่ะ
การดำเนินการของเจ้าหน้าที่: เจ้าหน้าที่ฝ่ายโยธา เขตธนบุรี ตรวจสอบเรื่องที่ประชาชนร้อง พบอาคารที่อยู่ระหว่างซ่อมแซมได้มีการนำผ้าใบมาคลุมด้านหน้าอาคารเพื่อป้องกันฝุ่นละอองแล้ว ทั้งนี้ได้พบผู้ร้องและอธิบายให้ทราบแล้ว โดยผู้ร้องขอให้กำชับเรื่องมาตรการป้องกันฝุ่นละอองและเสียงระหว่างการก่อสร้างโดยเคร่งครัด ซึ่งได้ดำเนินการแจ้งเจ้าของอาคารให้ดำเนินการแก้ไขแล้ว
ความเห็นของผู้แจ้ง: ตามที่เจ้าหน้าที่ตอบกลับมานั้นเป็นเหตุการณ์เมื่อวันที่ 15 ธ.ค. 65 ซึ่ง ณ วันนี้ 16 ธ.ค. 65 ปัญหายังไม่ได้รับการแก้ไขจากเจ้าของตึกแถว 265 และผู้รับเหมาก่อสร้าง ดังนี้ 1. ผ้าใบที่นำมาติดตั้ง ขาดชำรุด และสกปรก ไม่มีคุณภาพในการป้องกันฝุ่น และเพิ่มฝุ่นที่มาจากดินโคลนที่ติดอยู่บนผ้าใบ จึงขอให้เจ้าหน้าที่มีคำสั่งให้เจ้าของบ้านและผู้รับเหมาให้ทำการติดตั้งผ้าใบที่ใหม่สะอาดทั้งหมดและการติดตั้งด้วยความมั่นคงแข็งแรง ไม่ให้ลมพัดปลิวไปมาตลอดเวลา  2. การที่เจ้าของบ้านมาแจ้งว่าพรุ่งนี้ 17 ธ.ค. 65 จะมีการต่อเติมด้วยการสกัดที่มีเสียงดังและฝุ่นนั้น จะทำให้เกิดความเดือดร้อนรำคาญต่อเพื่อนบ้านในซอยอีกด้วย จึงขอให้เจ้าหน้าที่มีคำสั่งให้เจ้าของบ้านและผู้รับเหมาหยุดการกระทำที่แจ้งมา เพราะเขาไม่มีสิทธิ์มาบอกเพื่อนบ้านเสมือนสั่งให้เพื่อนบ้านต้องยอมรับและทนต่อการกระทำของเขา ดิฉันเข้าใจว่าทางเจ้าหน้าที่ได้แนะนำให้เขาทำเช่นนี้เพื่อหลีกเลี่ยงการร้องเรียน โดยอ้างว่าแจ้งเพื่อนบ้านแล้ว ซึ่งเป็นคนละประเด็นในการร้องเรียนความเดือดร้อนของเพื่อนบ้าน  3. การที่เจ้าหน้าที่ได้นำรูปที่ถ่ายขณะพูดคุยกับดิฉันเมื่อบ่ายวันที่ 15 ธ.ค. 65 มาประกอบคำชี้แจงให้แก่ดิฉันนั้น เป็นการไม่สมควร และไม่ตรงกับวัตถุประสงค์ที่แจ้งดิฉันว่าขอถ่ายรูปเพื่อไปแสดงให้ผู้บังคับบัญชาทราบว่าได้มาคุยกับดิฉัน  ซึ่งในวันดังกล่าวดิฉันได้แจ้งด้วยวาจาไปแล้วว่าผ้าใบนั้นมีสภาพเก่าขาดและสกปรก รวมถึงการติดตั้งที่ไม่มั่นคงแข็งแรงเพียงพอต่อการป้องกันฝุ่นและเสียงดัง  แต่ในคำชี้แจง เจ้าหน้าที่อ้างว่าได้คุยกับเจ้าของและผู้รับเหมาแล้วให้แก้ไข โดยถือว่างานจบเสร็จสิ้นตามที่แทรฟฟี่ ฟองดูร์ แจ้งมาพร้อมขอให้ดิฉันให้คะแนนการดำเนินการ ซึ่งยังถือไม่ได้ว่าเป็นการจบงานค่ะ
พื้นที่: แขวงวัดกัลยาณ์ เขตธนบุรี กรุงเทพมหานคร